בס"ד

**דין מצה שמורה לשבעת ימי הפסח**

תלמוד בבלי מסכת פסחים דף לה עמוד א

חלות התודה ורקיקי נזיר, עשאן לעצמו - אין יוצא בהן, עשאן למכור בשוק יוצאין בהן.

תלמוד בבלי מסכת פסחים דף לח עמוד א

חלת תודה ורקיקי נזיר וכו'. מנא הני מילי? - אמר רבה: דאמר קרא ושמרתם את המצות - מצה המשתמרת לשם מצה, יצתה זו שאין משתמרת לשם מצה אלא לשום זבח... תניא כוותיה דרבה: יכול יצא ידי חובתו בחלות תודה ורקיקי נזיר - תלמוד לומר ושמרתם את המצות - מצה המשתמרת לשם מצה, יצתה זו שאינה משתמרת לשם מצה אלא לשום זבח.

רש"י מסכת פסחים דף לח עמוד ב: ושמרתם את המצות עביד לה שמירה לשם מצה - כל שימור שאתה משמרה שלא תחמיץ התכוון לשם מצה של מצוה.

יצאת כו' - דלאו לשם מצה של מצות פסח עביד לה, אלא לשם מצה של זבח.

תלמוד בבלי מסכת פסחים דף מ עמוד א

 ואפילו הכי לא הדר ביה רבא, דאמר להו להנהו דמהפכי כיפי: כי מהפכיתו - הפיכו לשום מצוה. אלמא קסבר: שימור מעיקרא - מתחלתו ועד סופו בעינן.

רש"י מסכת פסחים דף מ עמוד א: ואפילו הכי - דלא אשכח רבא סייעתא למילתיה - לא הדר ביה ממאי דאמר בעינן שימור קודם לישה.

מהפכי כיפי - העמרין, וקושרין את העמרים בימות הקציר.

רי"ף מסכת פסחים דף יב עמוד א: ומיבעי ליה לאיניש לנטורי קימחא דפיסחא מעידן קצירה דאמר קרא ושמרתם את המצות ואמר להו רבא להנהו דמהפכי כיפי כי מהפכיתו הפיכו לשום מצה כלומר הזהרו בהן שלא יבא עליהם מים פירוש כיפי עמרים:

רמב"ם הלכות חמץ ומצה פרק ה הלכה ט: לפיכך אמרו חכמים צריך אדם ליזהר בדגן שאוכל ממנו בפסח שלא יבוא עליו ח מים אחר שנקצר עד שלא יהיה בו שום חמוץ,

רא"ש מסכת פסחים פרק ב סימן כו: ואפילו הכי לא הדר ביה רבא דאמר להו רבא להנהו דמהפכי כיפי פי' עומרים הפיכו לשם מצוה. כלומר אפילו שנדחו דברי רבא דהוה בעי למימר דשימור דלישה לאו שימור הוא אפילו הכי לא הדר ביה ומחמיר על עצמו היה לשמור מצה של מצוה משעת קצירה. וכן משמע דחומרא בעלמא הוא מדקאמר מר בריה דרבינא מנקטא ליה אימיה בארבי משמע דאיהו לבד היה מחמיר וכל שאר החכמים לא נהגו כן. וכן מדקאמר רב הונא בצקות של נכרי וכו' ובלבד שיאכל כזית מצה באחרונה משום דלא עביד ליה שימור משעת לישה משמע הא אם לקח קמח מן הנכרי ולש אותו אין צריך לאכול כזית מצה באחרונה ונהגו באשכנז וצרפת לשומרן \*משעת טחינה לפי שאז מקריבין אותן אל המים שטוחנן ברחים של מים.

ספר הלכות גדולות סימן יא - הלכות פסח פרק כל שעה: והיכא דלשה לעיסה גוי חרש שוטה וקטן דלאו בני שימור נינהו, אף על גב דאפייה ישראל בר דעה, ועבד לה שימור בשעת אפיה, לא נפיק בה ידי חובתיה.

שולחן ערוך אורח חיים הלכות פסח סימן תנג סעיף ד

החטים (כא) שעושים בהם מצת [ח] מצוה \* טוב לשמרן שלא יפלו עליהם מים (כב) משעת קצירה, \* ולפחות (כג) ז משעת טחינה. \* ובשעת הדחק (כד) מותר ליקח (כה) ח <ג> קמח \* מן השוק.

ביאור הלכה סימן תנג סעיף ד ד"ה \* טוב לשמרן: \* טוב לשמרן וכו' משעת קצירה - ודעת הפר"ח להכריע דשימור משעת קצירה מדינא הוא ולעיכובא ואפילו בדיעבד וכדבריו נמצא בכמה ראשונים דשימור הוא משעת קצירה ואף דאם לא ימצא מצה ששמור מעת הקצירה לשם מצה בודאי נוכל לסמוך על דעת השו"ע ולברך ברכת אכילת מצה מ"מ לכתחלה בודאי נכון להחמיר למצה של מצוה ליקח דוקא מצה שמורה מעת הקצירה ובשם הגר"א הביאו ג"כ שהחמיר מאוד שלא לאכול רק מה ששמור משעת קצירה והוא היה נזהר בזה כל ימי הפסח ומטעם שמא ירד עליהם מים במחובר לאחר שנתייבש התבואה:

שולחן ערוך אורח חיים הלכות פסח סימן תס סעיף א

\* (א) <א> אין לשין \* (ב) מצת מצוה \* ולא אופין אותה (ג) על ידי א"י, ולא על ידי (ד) חרש שוטה \* וקטן.

משנה ברורה סימן תס ס"ק ב: (ב) מצת מצוה - משא"כ בשאר מצות א"צ שימור לשם מצוה רק שיזהר שלא יהיה בהן חשש חימוץ ומותר לעשות על ידיהן אם משגיח עליהן אך ישראל קדושים הן ונהגו לעשות שימור לשם מצה בכל המצות כדאיתא בסימן תע"ז כ"כ האחרונים ועיין מה שכתבנו לקמיה:

ערוך השולחן אורח חיים סימן תנג

סעיף יז: וזהו שכתב רבינו הב"י בסעיף ד' בקוצר דברים וז"ל החטים שעושים בהם מצת מצוה טוב לשמרם שלא יפלו עליהם מים משעת קצירה ולפחות משעת טחינה ובשעת הדחק מותר ליקח קמח מן השוק עכ"ל ויש מי שכתב בלשון זה כך הוא משמעות המקרא ושמרתם את המצות כל שימור שיכול לעשות יעשה אם לא אפשר משעת קצירה דקונה מן השוק ישמור בשעת טחינה ואם לא מצא לקנות חטים מן השוק שומרין משעת לישה ולפ"ז לא פליגי הגאונים כלל [ב"ח] ודבר פשוט הוא שבמקומות שרוחצין את החטין קודם הטחינה הוי חמץ גמור ואסור אפילו בשעת הדחק לקנות קמח מן השוק [מג"א סק"ח] ויש מי שכתב דאימר לא נתחמצה וחלילה לומר כן [עי' ט"ז סק"ג]:

סעיף יח: והנה עכ"פ כל רבותינו אלה סוברים דעיקר מצה שמורה הוא על אכילת כזית בלילה הראשונה שזהו מצת מצוה שכתב רבינו הב"י אבל מה שאוכלין כל ימי הפסח א"צ שמירה כלל וכ"כ הר"ן ז"ל וז"ל ומיהו ה"מ במצה דמצוה אבל שאר הלחם שאדם אוכל בפסח לא בעי שימור לשם מצה כלל אלא שיהא יודע בוודאי שלא בא לידי חימוץ דתניא הקמחים והבצקות של א"י אדם ממלא כריסו מהן כגון שלש בפנינו וכו' עכ"ל וכ"כ רבינו הב"י גם בספרו הגדול וז"ל והא דבעינן שימור דווקא במצה דמצוה אבל שאר מצה וכו' לא בעי שימור כלל וכו' עכ"ל וזהו שפירש"י בגיטין [י'. ד"ה ואדם יוצא] גבי מצת כותי חובת לילה הראשון שהוא חייב לאכול מצה המשתמרת ואפילו ידעינן בה דלא החמיצה לא נפיק בה אא"כ עביד ליה שימור לשם חובת מצה דכתיב [שמות יב, יז] ושמרתם את המצות עכ"ל ולפ"ז הוי שימור זה לשמה כלשמה שבכל המצות כדאמר רבא הפיכו לשום מצוה וכפירש"י שם ולכן פסול ע"י כותי חרש שוטה וקטן דאינהו לאו בני לשמה נינהו וכ"כ באור זרוע הגדול [סי' רמ"ט] וז"ל משמע בפירוש שאין אדם יוצא ידי חובתו אפילו במצה גמורה אא"כ אפאה לשם חובת מצה וכו' וישראל סתמא כלשמה דמי דהא גבי קדשים בעינן שחיטה לשמה וקיי"ל סתמא כלשמה וכו' עכ"ל:

סעיף יט: ובדרך הזה הלכו כל הפוסקים ראשונים ואחרונים ולפי זה אין שום עניין לאכילת שמורה כל ימי הפסח דשימור אינו אלא ללילה הראשונה כמ"ש אחד מגדולי האחרונים [פר"ח בסי' תצ"ו הביאו בש"ת סק"ח] וז"ל אותן הנוהגין לאכול מצה כל הפסח משעת קצירה לא מקרי סייג אלא מילתא יתירתא הוא דעביד ואם רוצה לאכול ממצה שאינה שמורה משעת קצירה כל ימי הפסח חוץ מלילה הראשונה א"צ התרה עכ"ל ויש שכתבו שצריך התרה [ע"ש בש"ת]:

סעיף כ: ולענ"ד אינו כן דהן אמת דזהו שיטת רש"י ותוס' והרא"ש ועוד קדמונים אבל שיטת הרי"ף והרמב"ם אינו כן ולדידהו החיוב לאכול מצה שמורה בכל ימי הפסח שהם אינם מפרשים שימור לשם מצוה אלא שמירה מחמץ ואינם גורסים בגמ' דאמר להו רבא הפיכו לשם מצוה אלא לשם מצה דכן הוא הגירסא ברי"ף וז"ל הרי"ף שם ומיבעי ליה לאינש לנטורי קימחא דפיסחא מעידן קצירה דכתיב ושמרתם את המצות [והך קרא אכל שבעה קאי ע"ש] ואמר להו רבא להנהו דמהפכי כיפי כי מהפכיתו הפיכו לשום מצה כלומר הזהרו בהן שלא יבא עליהן מים עכ"ל הרי לא הזכיר לילה הראשונה וגרס לשום מצה ולא לשום מצוה וביאר מפורש כלומר וכו' שלא תטעה שיש כאן איזה לשמה אלא השמירה היא ממים מחימוץ וזה שייך לכל ימי הפסח:

סעיף כא: וגם הרמב"ם בפ"ה דין ח' ביאר להדיא כן וז"ל תבשיל שנתבשל וכו' ואם לא נתבקעו וכו' שאין הדגן שלא נתבקע חמץ גמור של תורה ואינו אלא מדברי סופרים משום שנאמר ושמרתם את המצות כלומר הזהרו במצה ושמרו אותה מכל צד חימוץ לפיכך אמרו חכמים צריך אדם ליזהר בדגן שאוכל ממנו בפסח שלא יבא עליו מים אחר שנקצר עד שלא יהיה בו שום צד חימוץ עכ"ל הרי מפורש דהשמירה הוא לכל ימי הפסח בשוה דהשמירה היא מחימוץ ולא משום ענין לשמה דמצוה ולכן השמיטו הרי"ף והרמב"ם הך דבצקות של כותים דאדם ממלא כריסו מהן ורבים טרחו בזה והדבר פשוט שדחאו זה מהלכה משום הך דרבא דבעי שימור לכל מצה שבפסח משעת קצירה לשמרם שלא יחמיצו [אך כיון שזהו רק מדרבנן לפיכך כתבו הרי"ף והרמב"ם בסוף הסדר דאם אין להשיג שמורה לכל ימי הפסח לכל הפחות ישיג על הכזית הראשון לאכול מצה כתקונה כתקון חכמים ע"ש אבל כשיכול להשיג מחוייב לאכול שמורה כל ימי הפסח]:

סעיף כב: ואני אומר שזהו גם דעת רב האי גאון שהביא הרא"ש שם וז"ל ורב האי גאון ז"ל כתב מצה שאפאה אינו יהודי לפני ישראל ע"י שימור כתקונה מותרת לישראל לאוכלה וכתב הרא"ש על זה דבעלי מעשה מחמירים על עצמם כגאונים המחמירים ולשין ואופין בעצמן עכ"ל וכבר טרחו בדברי הגאון דכיון דצריך לשמה איך מותר בכה"ג אך ברור הדבר דס"ל דאין כאן עניין לשמה כלל אלא שימור מחמץ ולכן אין חילוק מי הוא העושה [ותימה רבה על הטור שכתב בשם הרי"ף שצריך לשמור חטין שיוצאין בה ידי מצה וכו' איפה ראה ברי"ף חטין שיוצאין בה ידי מצה הרי הרי"ף על כל ימי הפסח קאי אלא משום שהדבר היה פשוט בעיניו דרק על חובת לילה הראשונה הוא לפיכך כתב כן גם דברי הר"ן צ"ע קצת אמנם המ"מ כתב וז"ל ולא נזכר בהלכות ולא בדברי רבינו שום חילוק בין המצה שבלילה הראשון למצה שאדם אוכל בשאר ימי הפסח עכ"ל וטרח בזה ולפמ"ש הדברים מבוארים ודו"ק]:

סעיף כג: ונמצא דלהלכה למעשה דמי שרוצה לצאת ידי חובת מצה בפסח כראוי צריך לאכול שמורה שנשמרו החטים משעת קצירה לכל ימי הפסח לצאת ידי דעת הרי"ף והרמב"ם והגאון ולבד זה לקצור מקצת לשמה לשם מצת מצוה ללילה הראשונה ולטוחנה לשמה וללשה ולאפותה הכל לשמה ע"י ישראל גדול שזהו שיטת רש"י ותוס' והרא"ש והטור והש"ע ורוב הקדמונים והשאילתות והבה"ג אלא שיש פוסקים כרבא דדווקא משעת קצירה ויש פוסקים כהחולקים דדי משעת טחינה עד אחר האפייה ויש פוסקים דדי מלישה ואילך כמו שבארנו בזה בס"ד [ונ"ל שגם במכילתא בא פרשה ט' ישנו מחלוקת זו דאומר שם ושמרתם את המצות שמריהו עד שלא תביאיהו לידי פסול מכאן אמרו תפח תלטוש בצונן (זהו כרי"ף ורמב"ם דהשימור הוא משום חמץ) ר' יאשיה אומר אל תקרא כן אלא ושמרתם את המצוות וכו' (זהו כרש"י ותוס') ומה שאומר אח"כ כדרך שאין מחמיצין את המצה כך אין מחמיצין את המצוה אלא אם באה מצוה לידך עשה אותה מיד זהו עוד דרש ע"ש]: